Georges Delfanne

Georges Delfanne, kalt Christian Masuy, (født 22. januar 1913 i Brussel i Belgia, død 1. oktober 1947 i Fort de Montrouge (Hauts-de-Seine) i Frankrike) var en belgisk kollaboratør og spion for den tyske okkupasjonsmakten under den andre verdenskrig.

Før den andre verdenskrig var Delfanne kjent som en høyreekstrem militant som var gode venner med en rekke andre belgiske høyreekstreme som for eksempel Léon Degrelle som senere begynte som en frivillig soldat i det tyske Waffen-SS og som etter hvert steg i gradene innenfor denne organisasjonen. På 1930-tallet, smuglet Delfanne jøder ut av Tyskland i bytte mot store pengesummer, men under denne prosessen ble han arrestert i Köln og snart ble han rekruttert av den tyske etterretningstjenesten. Han ble utstasjonert som en hemmelig spion for tyskerne i Frankrike, allerede i 1940.

Under okkupasjonen rapporterte Delfanne til Gestapoavdelingen i Frankrike. Han infiltrerte eller organiserte omfattende infiltrasjoner av forskjellige franske motstandsnettverk som motarbeidet tyskerne. Det er blitt hevdet at Delfanne står bak arrestestasjonen av mer enn 800 franske motstandsarbeidere, noen av dem hadde han personlig avhørt og torturert, spesielt spionen Simone Michel-Lévy. Helt på slutten av verdenskrigen, flyktet han til Spania, men ble kort tid senere sporet opp av amerikanske styrker. Han ble stilt for krigsforbryterdomstolen i Frankrike, der han ble dømt til døden og deretter henrettet ved skyting den 1. oktober 1947 ved Fort de Montrouge (Hauts-de-Seine).

Referanser

Personer fra Brussel
Fascister
Belgiere fra andre verdenskrig
Kollaboratører med Nazi-Tyskland
Spioner under andre verdenskrig
Spioner for Tyskland
Personer tilknyttet Abwehr
Personer dømt for forbrytelser begått under andre verdenskrig
Belgiere dømt for forbrytelser
Henrettede personer
Personer henrettet ved skyting